CELEX: 32021D0355
Language: lv
Date: 2021-02-25 00:00:00
Title: Komisijas Lēmums (ES) 2021/355 (2021. gada 25. februāris) par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu iedali saskaņā ar Eiropas Parlamenta un Padomes Direktīvas 2003/87/EK 11. panta 3. punktu (izziņots ar dokumenta numuru C(2021) 1215) (Dokuments attiecas uz EEZ)

26.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 68/221
               
            
         KOMISIJAS LĒMUMS (ES) 2021/355
         (2021. gada 25. februāris)
         par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu iedali saskaņā ar Eiropas Parlamenta un Padomes Direktīvas 2003/87/EK 11. panta 3. punktu
         
            
               (izziņots ar dokumenta numuru C(2021) 1215)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK (1), un jo īpaši tās 11. pantu,
         tā kā:
         
                     (1)
                  
                  
                     No 2013. gada to iekārtu operatoriem, kuras ietilpst Savienības emisijas kvotu tirdzniecības sistēmā (ES ETS), emisijas kvotas iedala tikai izsolēs. Tiesīgie operatori bezmaksas kvotas saņems arī 2021.–2030. gada tirdzniecības periodā. To, cik kvotu katrs šāds operators saņem, nosaka, pamatojoties uz Savienības mērogā saskaņotiem noteikumiem, kas izklāstīti Direktīvā 2003/87/EK un Komisijas Deleģētajā regulā (ES) 2019/331 (2).
                  
               
                     (2)
                  
                  
                     Dalībvalstīm līdz 2019. gada 30. septembrim bija Komisijai jāiesniedz savi valsts īstenošanas pasākumi (VĪP), proti, saraksts ar Direktīvas 2003/87/EK aptvertajām iekārtām to teritorijā, tostarp informācija par ražošanas darbībām, siltuma un gāzu pārvadi, elektroenerģijas ražošanu un emisijām apakšiekārtu līmenī bāzlīnijas perioda piecu gadu laikā (no 2014. līdz 2018. gadam) saskaņā ar Deleģētās regulas (ES) 2019/331 IV pielikumu.
                  
               
                     (3)
                  
                  
                     Lai nodrošinātu datu kvalitāti un salīdzināmību, dalībvalstis VĪP iesniedza, izmantojot elektronisku veidni, ko Komisija nodrošinājusi saskaņā ar Deleģētās regulas (ES) 2019/331 14. panta 1. punktu, un kurā tika iekļauti relevantie dati par katru iekārtu. Dalībvalstis iesniedza arī ziņojumu par metodiku, kurā izklāstīts, kādu datu vākšanas procesu iestādes izmantojušas.
                  
               
                     (4)
                  
                  
                     Iesniegtās informācijas un datu apjoms ir ļoti liels, tāpēc Komisija vispirms analizēja visu VĪP pilnīgumu. Ja Komisija konstatēja, ka iesniegtā informācija ir nepilnīga, tā no attiecīgās dalībvalsts pieprasīja papildu informāciju. Atbildēdamas uz šiem pieprasījumiem, attiecīgās iestādes iesniegto VĪP pilnīgošanas labad iesniedza relevantu papildu informāciju.
                  
               
                     (5)
                  
                  
                     Pēc tam Komisija novērtēja VĪP saskaņā ar Direktīvā 2003/87/EK un Deleģētajā regulā (ES) 2019/331 noteiktajiem kritērijiem, ņemot vērā Komisijas norādījumus dalībvalstīm, kas publicēti no 2020. gada janvāra līdz aprīlim. Šīs konsekventuma pārbaudes bija VĪP novērtēšanas otrais posms.
                  
               
                     (6)
                  
                  
                     VĪP konsekventuma pārbaudes tika veiktas gan par katru dalībvalsti un katru iekārtu atsevišķi, gan salīdzinājumā ar citām iekārtām tajā pašā sektorā. Šā visaptverošā novērtējuma ietvaros Komisija analizēja gan pašu datu konsekvenci, gan to atbilstību Deleģētās regulas (ES) 2019/331 noteikumiem par saskaņotu bezmaksas kvotu iedali 4. posmā. Komisija pārbaudīja, vai iekārtas ir tiesīgas saņemt bezmaksas kvotas un kāds ir iekārtu iedalījums apakšiekārtās un to robežas, lai varētu piemērot pareizo līmeņatzīmi. Tā kā datus izmanto līmeņatzīmju pārskatīto vērtību aprēķināšanai, Komisija īpašu uzmanību pievērsa emisiju attiecināšanai uz apakšiekārtām. Turklāt, tā kā tam ir būtiska ietekme uz kvotu iedali, Komisija sīki analizēja datus par iekārtu vēsturiskajiem darbības līmeņiem bāzlīnijas periodā. Komisija arī pārbaudīja, vai iekārtas iekļaušana VĪP sarakstos atbilst Direktīvas 2003/87/EK I pielikuma noteikumiem.
                  
               
                     (7)
                  
                  
                     Tika padziļināti analizēti dati gan par konkrētām iekārtām, kas ietekmējušas līmeņatzīmju pārskatīto vērtību aprēķinu, gan pa dalībvalstīm. Specifisko novērtējumu pamatā bija riska novērtējuma analīze, kurā ņemti vērā vairāki kritēriji, tostarp katras produktu līmeņatzīmes apakšiekārtas emisiju intensitāte.
                  
               
                     (8)
                  
                  
                     Pamatojoties uz šo pārbaužu rezultātiem, Komisija detalizēti novērtēja iekārtas, kurās tika konstatēti iespējami pārkāpumi saskaņoto iedales noteikumu piemērošanā. Par šīm iekārtām tika lūgts papildu skaidrojums no attiecīgo dalībvalstu kompetentās iestādes.
                  
               
                     (9)
                  
                  
                     Ņemot vērā atbilstības novērtējuma rezultātus, Komisija uzskata, ka Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Horvātijas, Itālijas, Kipras, Latvijas, Lietuvas, Luksemburgas, Maltas, Ungārijas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas un Zviedrijas VĪP ir saderīgi ar Direktīvu 2003/87/EK un Deleģēto regulu (ES) 2019/331, izņemot turpmāk izklāstīto. Secināts, ka iekārtas, ko šīs dalībvalstis iekļāvušas VĪP, ir tiesīgas saņemt bezmaksas kvotas, un netika konstatētas nekādas neatbilstības Savienības mēroga noteikumiem saskaņotai bezmaksas emisijas kvotu iedalei, izņemot turpmāk izklāstīto.
                  
               
                     (10)
                  
                  
                     Tomēr, ņemot vērā novērtējuma rezultātus, daži Somijas un Zviedrijas iesniegto VĪP aspekti nav saderīgi ar Direktīvā 2003/87/EK un Deleģētajā regulā (ES) 2019/331 noteiktajiem kritērijiem.
                  
               
                     (11)
                  
                  
                     Somija un Zviedrija ierosināja iekļaut 51 iekārtu, kas izmanto tikai biomasu. Dažas no šīm iekārtām 2004.–2007. gadā tika vienpusēji iekļautas ETS, un to Komisija apstiprināja saskaņā ar Direktīvas 2003/87/EK 24. pantu. Tomēr pēc tam saskaņā ar jaunu noteikumu Direktīvas 2003/87/EK I pielikuma 1. punktā iekārtas, kas izmanto tikai biomasu, tika izslēgtas no ES ETS. Šis noteikums ETS direktīvā tika ieviests ar Eiropas Parlamenta un Padomes Direktīvu 2009/29/EK (3), un kopš tās piemērošanas no 2013. gada 1. janvāra ar to ir noteikta jauna ETS darbības joma, tostarp attiecībā uz agrāko iekļaušanu. Tāpēc tādu iekārtu iekļaušana, kurās izmanto tikai biomasu, ir jānoraida attiecībā uz visiem bāzlīnijas perioda gadiem, tostarp periodu, kad tās bija uzskaitītas Direktīvas 2003/87/EK 11. panta 1. punktā.
                  
               
                     (12)
                  
                  
                     Zviedrija ierosināja iekļaut vienu iekārtu, kuras emisijas rada kaļķu ceplis, kurā tiek kalcinēti kaļķu sārņi, kas ir atliekas no vārīšanas ķimikāliju atgūšanas kraftpulpas fabrikās. Kaļķa atgūšanu no kaļķa sārņiem aptver īsšķiedras/garšķiedras kraftpulpas sistēmas robežu definīcijas. Tas nozīmē, ka attiecīgā iekārta importē starpproduktu, uz kuru attiecas produkta līmeņatzīme. Deleģētās regulas (ES) 2019/331 16. panta 7. punktā noteikts, ka emisijas nedrīkst uzskaitīt divkārši, tāpēc minētās iekārtas bezmaksas kvotu iedales dati ir noraidāmi.
                  
               
                     (13)
                  
                  
                     Zviedrija ierosināja trim iekārtām izmantot citas līmeņatzīmes apakšiekārtas, nevis tās, kas 3. perioda VĪP tika izmantotas attiecībā uz dzelzsrūdas granulām. Zviedrija ierosināja attiecībā uz dzelzsrūdas granulu ražošanu izmantot aglomerētas rūdas līmeņatzīmes apakšiekārtu, lai gan 3. periodā tika izmantotas siltuma un kurināmā līmeņatzīmes. Tomēr aglomerētas rūdas līmeņatzīme ir definēta Deleģētās regulas (ES) 2019/331 I pielikumā, un šīs produkta līmeņatzīmes aptvertā produktu definīcija un procesu un emisiju definīcija ir pielāgota aglomerētas rūdas ražošanai un neietver dzelzsrūdas granulas. Turklāt Direktīvas 2003/87/EK 10.a panta 2. punktā noteikts, ka līmeņatzīmju vērtības 4. periodā ir jāatjaunina, turklāt tajā nav paredzēti nekādi līmeņatzīmju definīciju interpretācijas pielāgojumi. Tāpēc iesniegtie dati par dzelzsrūdas granulu ražošanu, kuru pamatā ir aglomerētas rūdas apakšiekārtas, ir noraidāmi,
                  
               IR PIEŅĒMUSI ŠO LĒMUMU.
         
            1. pants
            
               1.   Šā lēmuma I pielikumā uzskaitīto iekārtu un ar tām saistīto datu iekļaušana Direktīvas 2003/87/EK aptverto iekārtu sarakstos, kas Komisijai iesniegti saskaņā ar minētās direktīvas 11. panta 1. punktu, tiek noraidīta.
            
            
               2.   Bezmaksas kvotu iedales dati par šā lēmuma II pielikumā uzskaitītajām iekārtām, kuras iekļautas Direktīvas 2003/87/EK aptverto iekārtu sarakstos, kas iesniegti Komisijai saskaņā ar minētās direktīvas 11. panta 1. punktu, tiek noraidīti.
            
            
               3.   Dati par šā lēmuma III pielikumā uzskaitīto iekārtu produkta līmeņatzīmes apakšiekārtām Direktīvas 2003/87/EK aptverto iekārtu sarakstos, kas Komisijai iesniegti saskaņā ar Direktīvas 2003/87/EK 11. panta 1. punktu, tiek noraidīti.
            
            
               4.   Netiek celti iebildumi, ja datus par sadalījumu apakšiekārtās, kas iesniegti par tās teritorijā esošajām iekārtām, kuras iekļautas šā panta 3. punktā minētajos sarakstos un uzskaitītas šā lēmuma III pielikumā, dalībvalsts groza, pirms tiek noteikti bezmaksas kvotu provizoriskie daudzumi katram gadam 2021. –2025. gada periodā saskaņā ar Deleģētās regulas (ES) 2019/331 14. panta 5. punktu.
            
            
               5.   Par jebkādiem 4. punktā minētajiem grozījumiem pēc iespējas ātrāk paziņo Komisijai, un, iekams nav izdarīti pieņemami grozījumi, dalībvalsts nenosaka bezmaksas kvotu provizoriskos daudzumus katram gadam 2021. –2025. gada periodā saskaņā ar Deleģētās regulas (ES) 2019/331 14. panta 5. punktu.
            
         
         
            2. pants
            Izņemot 1. pantā minēto, netiek celti iebildumi pret Direktīvas 2003/87/EK aptverto iekārtu sarakstiem, ko dalībvalstis iesniegušas saskaņā ar Direktīvas 2003/87/EK 11. panta 1. punktu, un pret datiem par šīm iekārtām.
            Šis lēmums ir adresēts dalībvalstīm.
         
         
            Briselē, 2021. gada 25. februārī
            
               
                  Komisijas vārdā –
               
               
                  priekšsēdētājas izpildvietnieks
               
               Frans TIMMERMANS
            
         
         
            (1)  OV L 275, 25.10.2003., 32. lpp.
         
         
            (2)  Komisijas Deleģētā regula (ES) 2019/331 (2018. gada 19. decembris), ar ko nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu (OV L 59, 27.2.2019., 8. lpp.).
         
            (3)  Eiropas Parlamenta un Padomes Direktīva 2009/29/EK (2009. gada 23. aprīlis), ar ko Direktīvu 2003/87/EK groza, lai uzlabotu un paplašinātu Kopienas siltumnīcas efektu izraisošo gāzu emisiju kvotu tirdzniecības sistēmu (OV L 140, 5.6.2009., 63. lpp.).
      
      
         
            I PIELIKUMS
            Iekārtas, kas izmanto tikai biomasu
            
               Iekārtas identifikators VĪP sarakstos
            
            
                        FI000000000000645
                     
                     
                        FI000000000207696
                     
                     
                         
                     
                     
                         
                     
                  
                        SE000000000000031
                        SE000000000000086
                        SE000000000000169
                        SE000000000000211
                        SE000000000000320
                        SE000000000000523
                        SE000000000000583
                        SE000000000000686
                        SE000000000000789
                        SE000000000000845
                        SE000000000205887
                        SE000000000209930
                        SE000000000000779
                     
                     
                        SE000000000000064
                        SE000000000000088
                        SE000000000000186
                        SE000000000000249
                        SE000000000000324
                        SE000000000000543
                        SE000000000000629
                        SE000000000000687
                        SE000000000000798
                        SE000000000000847
                        SE000000000206192
                        SE000000000211058
                     
                     
                        SE000000000000073
                        SE000000000000099
                        SE000000000000199
                        SE000000000000261
                        SE000000000000382
                        SE000000000000547
                        SE000000000000659
                        SE000000000000705
                        SE000000000000830
                        SE000000000202297
                        SE000000000208282
                        SE000000000000153
                     
                     
                        SE000000000000074
                        SE000000000000102
                        SE000000000000205
                        SE000000000000319
                        SE000000000000468
                        SE000000000000565
                        SE000000000000681
                        SE000000000000785
                        SE000000000000838
                        SE000000000205800
                        SE000000000209062
                        SE000000000000231
                     
                  
      
      
         
            II PIELIKUMS
            Iekārtas, kas izmanto starpproduktu kaļķa ražošanā
            
               Iekārtas identifikators VĪP sarakstā
            
            
                        SE000000000000419
                     
                  
      
      
         
            III PIELIKUMS
            Iekārtas, kas izmanto aglomerētas rūdas produkta līmeņatzīmi siltuma vai kurināmā līmeņatzīmju vietā
            
               Iekārtas identifikators VĪP sarakstā
            
            
                        SE000000000000497
                     
                     
                        SE000000000000498
                     
                     
                        SE000000000000499